Komisijos sprendimas
2003 m. spalio 10 d.
iš dalies pakeičiantis Sprendimą 93/52/EEB dėl tam tikrų Italijos provincijų pripažinimo oficialiai neapimtomis bruceliozės
(pranešta dokumentu Nr. C(2003) 3562)
(Tekstas svarbus EEE)
(2003/732/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Komisijos direktyvą 91/68/EB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [1], su paskutiniais pakeitimais, padarytais Tarybos direktyva 2003/50/EB [2], ypač į jos A priedo 1 skriaus II punktą,
kadangi:
(1) Italijoje Lombardijos regione (Bergamo, Brescia, Como, Cremona, Lecco, Lodi, Mantua, Milan, Pavia, Sondrio ir Varese provincijose) ir Trento provincijoje bruceliozė (Brucella melitensis) ne trumpiau kaip penkerius metus buvo liga, apie kurią buvo būtina pranešti,
(2) Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese ir Trento provincijose ne mažiau nei 99,8 % avių arba ožkų ūkių yra oficialiai briuceliozės neapimti ūkiai. Be to, šios provincijos įsipareigoja atitikti Direktyvos 91/68/EEB A priedo 1 skyriaus II punkto 2 papunkčio reikalavimus.
(3) Todėl Bergamo, Brescia, Como, Cremona, Lecco, Lodi, Mantua, Milan, Pavia, Sondrio, Varese ir Trento provincijos taip pat turėtų būti paskelbtos oficialiai bruceliozės (Brucella melitensis) neapimtais ūkiais.
(4) Komisijos sprendimas 93/52/EEB [3] su paskutiniais pakeitimais, padarytais Sprendimu 2003/237/EB [4] turėtų būti atitinkamai pakeistas.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB II priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2003 m. spalio 10 d.